nahid-hub/BLUGE-bengali-wikipedia-section-title-prediction huggingface dataset:
১৯৩০ সালের এপ্রিল ২৪ তারিখে ভাওয়াল সন্ন্যাসীর আইনজীবীরা বিভাবতী দেবী ও অন্যান্য মালিকদের বিরুদ্ধে ভাওয়াল রাজবাড়ির সম্পত্তির অধিকার চেয়ে মামলা করেন। জেলা জজ অ্যালান হেন্ডারসন বিচারপতি পান্নাবল বসুকে এই মামলার বিচারে নিয়োগ করেন। বিজয় চন্দ্র চক্রবর্তী ভাওয়াল সন্ন্যাসীর প্রধান উকিল হিসাবে কাজ করেন। বিবাদীপক্ষের উকিল ছিলেন অমিয় নাথ চৌধুরী। বিচার শুরু হয় ১৯৩৩ সালের নভেম্বর ৩০ তারিখে।

বিবাদীপক্ষে আরো ছিলো কোর্ট অফ ওয়ার্ডস যা বিভাবতী দেবী ও অন্য দুই কুমারের বিধবা স্ত্রীর প্রতিনিধিত্ব করছিলো। বিবাদীপক্ষের আইনজীবীরা প্রমাণ করার চেষ্টা করেন যে, এই নিরক্ষর সন্ন্যাসী কোনো অবস্থাতেই ব্রাহ্মণ বর্ণের হতে পারে না। কিন্তু বাদীপক্ষের আইনজীবীরা প্রমাণ করে দেখান যে, কুমার রমেন্দ্রনারায়ণও প্রায় নিরক্ষর ছিলেন। বিবাদীপক্ষ থেকে আরো দাবী করা হয়, কুমারের রক্ষিতা এলোকেশীর কাহিনী পুরোই মিথ্যা। কিন্তু বাদীপক্ষ এলোকেশীকে হাজির করে। জেরার জবাবে এলোকেশী জানান, পুলিশ তাকে ঘুস দিয়ে সাক্ষ্য দেয়া হতে বিরত রাখার চেষ্টা করেছে।

বিবাদীপক্ষ আরো দাবী করে, কুমারের সিফিলিস রোগ শেষ পর্যায়ে পৌছে যাওয়ায় তার গায়ে দগদগে ঘা ও ক্ষত থাকার কথা, কিন্তু সন্ন্যাসীর গায়ে তা নেই। সন্ন্যাসী মূলত উর্দু ভাষায় কথা বলতেন। তিনি দাবী করেন যে, ভ্রমণ করতে করতে তিনি বাংলা ভুলে গেছেন। কুমারের চোখের বর্ণ নিয়েও বিতর্ক উঠে। এটাও দাবী করা হয় যে, শ্মশানে কুমারের চিতায় অন্য কারো দেহ দাহ করা হয়েছে।

উভয় পক্ষ থেকে কয়েকশ সাক্ষী হাজির করা হয়। তাদের অনেকের সাক্ষ্য ছিলো পরস্পরবিরোধী। বিবাদী পক্ষ কুমারের বোন জ্যোতির্ময়ী দেবীকে জেরা করে। তিনি সন্ন্যাসীর পক্ষে ছিলেন, এবং দাবী করেন, সন্ন্যাসীই কুমার। তিনি আরো দাবী করেন, সন্ন্যাসীর চেহারায় তাদের বংশের ছাপ রয়েছে, এবং সন্ন্যাসী বাংলা বলতে পারেন। বাদীপক্ষ কুমারের স্ত্রী বিভাবতী দেবীকে জিজ্ঞাসাবাদ করে। বিভাবতী দেবী কুমারের চেহারার সাথে সন্ন্যাসীর চেহারার কোনো মিল নেই বলে দাবী করেন। কুমারের অন্য ভাইয়ের বিধবা স্ত্রী অন্নদা কুমারী দাবী করেন, কুমার রমেন্দ্রনারায়ন ইংরেজি বলতে পারতেন, এবং বাংলা বলতে ও লিখতে পারতেন। এর কোনোটাই সন্ন্যাসী পারতেন না। কিন্তু কুমারের ভাষাজ্ঞানের প্রমাণ হিসাবে পেশ করা চিঠি গুলো পরে জাল বলে প্রমাণিত হয়।

১৯৩৫ সালের সেপ্টেম্বর মাসে গুরু ধর্মদাশ নাগা সাক্ষ্য দিতে উপস্থিত হন। দোভাষীর মাধ্যমে তিনি জানান যে, ভাওয়াল সন্ন্যাসী হলো তারই পূর্বতন শিষ্য সুন্দরদাস। পূর্বে মাল সিং নামধারী এই ব্যক্তি জাতিগতভাবে পাঞ্জাবী এবং লাহোরের নিবাসী শিখ ধর্মাবলম্বী। সাক্ষ্য দেয়ার সময়ে গুরু অসুস্থ্য হয়ে পড়েন, এবং তার জেরা আদালত কক্ষের বাইরে নিতে হয়েছিলো। সন্ন্যাসীর সমর্থকেরা গুরু ধর্মদাসকে ভন্ড অভিহিত করে। উভয় পক্ষের সমাপনী যুক্তিতর্ক চলে ছয় সপ্তাহ ধরে। মামলার রায় দেয়ার পূর্বে শুনানি মুলতুবী করা হয় ১৯৩৬ সালের মে ২০ তারিখে।

বিচারক পান্নাবল বসু তিন মাস ধরে চুড়ান্ত রায় নিয়ে কাজ করেন। ১৯৩৬ সালের আগস্ট ২৪ তারিখে তিনি বিস্তারিত ব্যাখ্যা সহ রায় প্রদান করেন, এবং সন্ন্যাসীর পক্ষে রায় দেন। এসময় মামলার রায় জানতে বিশাল জনসমাগম হয়। মামলার রায় দেয়ার পরেই পান্নাবল বসু বিচারকের পদ থেকে অবসর নেন।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে ভাওয়াল সন্ন্যাসী মামলা
titleB. দ্বিতীয় মামলা
titleC. মামলা
titleD. প্রথম মামলা
উত্তর: titleD
১৯৮০ সালের গোড়ার দিকে "মৌখিক পুনরোদন থেরাপি"  বলতে শুধুমাত্র বিশ্বস্বাস্থ্য সংস্থা (ডব্লিউ.এইচ.ও) এবং ইউনিসেফের নির্দেশিত প্রস্তুত প্রণালীকেই বোঝাতো।  ১৯৮৮ তে, এর সংজ্ঞা পরিবর্তিত হয় যাতে করে গৃহে তৈরি  দ্রবণও এই সংজ্ঞার অন্তর্ভুক্ত হতে পারে,  যেহেতু  উল্লেখিত সংস্থ্যাগুলোর নির্দেশকৃত উৎপাদিত দ্রব্যসমূহ সবসময় সহজলভ্য ছিলনা। ১৯৮৮ সালে এই সংজ্ঞাটি পুনরায় সংশোধিত হয় অব্যাহত খাদ্যপ্রদানকে একটি যথাযথ সহ-থেরাপি হিসেবে অন্তর্ভুক্ত করার জন্য। ১৯৯১  সনে, সংজ্ঞাটি এরূপ দাঁড়ায়,"জলযোজন তরল প্রদানে পরিবর্ধন" এবং ১৯৯৩ সনে সংজ্ঞাটি ব্যপ্তিলাভ করে দাঁড়ায়, " প্রদানকৃত তরলের  পরিমাণ বৃদ্ধি এবং অব্যাহত খাদ্যপ্রদান "

সঠিক অনুচ্ছেদ শিরোনাম কোনটি?
titleA. প্রয়োগ
titleB. খাদ্যগ্রহণ
titleC. শারীরবৃত্তীয় ভিত্তি
titleD. সংজ্ঞায়ন
উত্তর: titleD
১৮৯৩-এর শেষের দিকে, লেনিন সেন্ট পিটার্সবার্গে চলে আসেন। শীঘ্রই সেখানকার মার্কসবাদীদের অবিসংবাদী নেতা হিসাবে প্রতিষ্ঠা লাভ করেন। এখানেই লেনিন ক্রুপস্কায়া-র সাথে পরিচিত হন। ক্রুপস্কায়া শ্রমিক এবং কৃষক দের মধ্যে সাম্যবাদ এবং বিপ্লবী আদর্শের প্রচারে ব্রতী ছিলেন। ১৮৯৫ সালের ডিসেম্বরে লেনিন সমেত পার্টির বৃহৎ অংশই গ্রেফতার হয়। "রাবোচেয়ে দেলো " (শ্রমিক আদর্শ) পত্রিকার প্রথম যে সংখ্যাটা লেনিন ও তার সহকর্মীরা প্রস্তুত করেছিলেন, তা হস্তগত করে পুলিশ। ভ্লাদিমিরকে রাখা হয় পিটাসবুর্গ জেলে। একক কক্ষে কাটান ১৪ মাসেরও বেশি, কিন্তু জেলের গরাদের আড়ালে থেকেও বিপ্লবী ক্রিয়াকলাপ তার থামেনি। বাইরের মুক্ত কমরেড দের সঙ্গে যোগাযোগ রাখতেন, চিঠি, পুস্তিকা লিখে তা বাইরে পাঠাতেন। জেলে বসেই লিখে ফেলেন মার্কসবাদী পার্টির প্রথম খসড়া কর্মসূচী। বিপ্লবী দলিলপত্রে লেনিন লিখতেন বই ও পত্রপত্রিকার লাইনের ফাঁকে ফাঁকে দুধ দিয়ে। এমনিতে তা চোখে পড়তো না। কিন্তু কাগজটা আগুনে গরম করলেই তা বেশ ফুটে উঠত। বিপ্লবী রা এই পদ্ধতিতে প্রায়ই পত্রালাপ চালাতেন। রুটি দিয়ে দোয়াত বানাতেন লেনিন, তাতে দুধ থাকত - কালির কাজ করত দুধ। পরিদর্শক এলেই সেটি তিনি সঙ্গে সঙ্গে গিলে ফেলতেন। তার একটি পত্রে লেনিন পরিহাস করে বলেছিলেন "ছয়টি দোয়াত আজ খাওয়া গেল"। 

১৮৯৭ সালে তাকে পূর্ব সাইবেরিয়ার এক নির্জন স্থানে নির্বাসিত করা হয়। কিছুদিনের মধ্যে ক্রুপস্কায়াকেও সেখানে নির্বাসিত করা হয়। পরবর্তীকালে তাদের বিবাহ সম্পন্ন হয়। নির্বাসনে থাকাকালীন লেনিন ৩০টি পুস্তক রচনা করেছিলেন। যার মধ্যে অন্যতম ছিল "রাশিয়ায় পুঁজিবাদের বিকাশ", যা মার্কসবাদী দর্শনের উপর ভিত্তি করে রাশিয়ার অর্থনীতি সম্বন্ধে বিচার বিশ্লেষন করেছিল। এই সময়েই তিনি রাশিয়ার শোষিত শ্রমিক এবং সর্বহারা গোষ্ঠীকে নিয়ে একটি দল গঠনে উদ্যোগী হন।

সঠিক অনুচ্ছেদ শিরোনাম কোনটি?
titleA. বিশ্ববিদ্যালয় এবং রাজনৈতিক বিপ্লবীকরণ: ১৮৮৭-১৮৯৩
titleB. প্রাথমিক সক্রিয়তা এবং কারাবাস: ১৮৯৩ - ১৯০০
titleC. বিপ্লবী কর্মকাণ্ড
titleD. শৈশব: ১৮৭০–১৮৮৭
উত্তর: titleB
২০০১ সালের অক্টোবর মাসে বিজেপি কেশুভাই প্যাটেলকে শাসনব্যবস্থার অবনতির জন্য অপসারণ করে নরেন্দ্র মোদিকে গুজরাটের মুখ্যমন্ত্রী পদে নিযুক্ত করে। এর কয়েক বছরের মাঝে মোদি ও শাহ ধীরে ধীরে তাদের রাজনৈতিক প্রতিদ্বন্দ্বীদের আড়ালে নিয়ে যান।

অমিত শাহ ২০০২ সালের গুজরাট বিধানসভা নির্বাচনে আহমেদাবাদের সারখেজ থেকে প্রতিদ্বন্দ্বিতা করেন। তিনি ১,৫৮,০৩৬ ভোটের ব্যবধানে নির্বাচিত হন, যা ছিল নির্বাচিত বিধায়কদের মাঝে সর্বোচ্চ। ২০০৭ সালের গুজরাট বিধানসভা নির্বাচনে তিনি আবারো সারখেজ থেকে বিধায়ক হিসেবে নির্বাচিত হন; এবারো ভোটের ব্যবধান বাড়ে তার।

নরেন্দ্র মোদির ১২ বছরের মুখ্যমন্ত্রিত্বকালে তিনি গুজরাটের অন্যতম প্রভাবশালী নেতায় পরিণত হন। ২০০২ সালের নির্বাচনে জেতার পর তিনি রাজ্য সরকারের সর্বকনিষ্ঠ মন্ত্রী হিসেবে দায়িত্ব গ্রহণ করেন ও বিভিন্ন দায়িত্ব অর্পণ করা হউ তার ওপর। এক সময়ে তিনি ১২টি বিষয়ের দায়িত্বে ছিলেন: স্বরাষ্ট্র, আইন ও বিচাত, কারাগার, সীমান্ত নিরাপত্তা, বেসামরিক প্রতিরক্ষা, আবগারি শুল্ক, পরিবহন, মদ্যপাননিরোধ, রাজ্যরক্ষক বাহিনী, গ্রাম রক্ষক ফল ও বিধানসভা ও সংসদ সংক্রান্ত বিষয়।

২০০৪ সাল কংগ্রেস নেতৃত্বাধীন কেন্দ্রীয় সরকার সন্ত্রাসবাদ বিরোধী আইনের অপপ্রয়োগের অভিযোগ এনে এটি বাতিল করার ঘোষণা দেয়। অমিত শাহের তত্ত্বাবধায়নে গুজরাট অপরাধ নিয়ন্ত্রণ (সংশোধিত) বিল পাস হয়। বিলটি পাসের সময় গুজরাট বিধানসভার বিরোধীকক্ষ বিধানসভা থেকে ওয়াকআউট করেছিল।

অমিত শাহ নরেন্দ্র মোদি সরকারের ওপর প্রভাব বিস্তার করে গুজরাট ধর্মীয় স্বাধীনতা বিল পাস করান সেটি হিন্দু সংখ্যাগরিষ্ঠ গুজরাটে ধর্মান্তরকে কঠিন করে দেয়। তার বিরোধীরা এউ আইনটিকে ভারতীয় সংবিধান প্রদত্ত অধিকার বিরোধী বললেও অমিত শাহ এর বিরোধিতা করেন ও এটিকে বলপূর্বক ধর্মান্তরকরণ বিরোধী বিধান বলে অভিহিত করেন। বিলটি পাস করানোর ক্ষেত্রে তার উদ্যোগ আরএসএসের প্রবীণ নেতাদের অভিভূত করেছিল।

সঠিক অনুচ্ছেদ শিরোনাম কোনটি?
titleA. গুজরাটের মন্ত্রী
titleB. উত্তর প্রদেশে সাধারণ নির্বাচন
titleC. গ্রেফতার ও নির্বাসন
titleD. প্রারম্ভিক জীবন
উত্তর: titleA
তার জন্ম অধুনা বাংলাদেশের ফরিদপুর জেলার কোটালিপাড়ায়। কলকাতার রিপন স্কুল (সুরেন্দ্রনাথ কলেজ) থেকে বিশেষ কৃতিত্বের সাথে ম্যাট্রিক পাশ করেন ও ওখান থেকেই আই. এস. সি পাশ করে বি. এস. সি তে ভর্তি হন। গানের প্রতি নেশায় বি.এস. সি পরীক্ষা অসমাপ্ত রেখে গান লেখার সাথে যুক্ত হন। ১৯৪০ সালে কলকাতা জিপিও তে চাকরিতে যোগদান করেন। তিনি আট বছর মাত্র এই চাকরিতে ছিলেন।

সঠিক অনুচ্ছেদ শিরোনাম কোনটি?
titleA. জগন্ময়-কমল-মোহিনী
titleB. জনপ্রিয় গান
titleC. প্রারম্ভিক জীবন
titleD. মৃত্যু
উত্তর: titleC
সমর্পন একাধারে বিজ্ঞানী ও মডেল। তবে পাশাপাশি তিনি বহুমাত্রিক লেখকও। লিখেছেন কবিতা, প্রবন্ধ, সম্প্রতি সমকামিতা ও তার সমান্তরাল যৌনতা নিয়ে গবেষণা ধর্মী বই লিখবেন বলে মনস্থির করেছেন। তিনি শেহেনাইয়া নামে একটি ক্ষুদ্রদৈর্ঘ্যের চলচ্চিত্রে অভিনয় করেছেন। যা কাশিস ফিল্ম এওয়ার্ডে কিউ-দৃষ্টি পদক পায়। তিনি গ্রুপ থিয়েটারে অভিনয় করেছেন, পশ্চিমবঙ্গের রাজ্য পর্যায়ে ধ্রুপদী সংগীতে (ক্লাসিকাল মিউজিক ফেস্টিভ্যাল) নিজের বিদ্যালয়কে প্রতিনিধিত্ব করেছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পরিকল্পনা
titleC. পরবর্তী জীবন
titleD. পেশা
উত্তর: titleD
স্লোগানটি হল আদর্শ উর্দু এবং ফারসি প্রত্যয় "জিন্দাবাদ" ("দীর্ঘজীবি হোক")-এর ব্যবহার যা কোনও ব্যক্তি বা দেশের নামের পরে রাখা হয়। এটি বিজয়, দেশপ্রেম বা প্রার্থনা হিসাবে প্রকাশ করতে ব্যবহৃত হয়। আক্ষরিক অনুবাদে, "পাকিস্তান জিন্দাবাদ" অর্থ "দীর্ঘজীবী পাকিস্তান"; এটি "পাকিস্তানের বিজয়" হিসাবেও উপস্থাপিত হয়।

সঠিক অনুচ্ছেদ শিরোনাম কোনটি?
titleA. রাজনৈতিক
titleB. ভারতে ব্যবহার
titleC. ইতিহাস
titleD. উদ্ভব
উত্তর: titleD
সম্প্রতি পুরঃপ্রকৌশলী হিসেবে অবসর নিয়েছেন হল্যান্ড। ক্যারোলিন নাম্নী এক রমণীর পাণিগ্রহণ করেন। তাদের সংসারে ক্রেগ, রোহন ও নাওমি এ তিন সন্তান রয়েছে। তন্মধ্যে রোহনের নাম রেখেছেন তার দৃষ্টিকোণে সর্বকালের সেরা ক্রিকেট তারকা সাবেক ওয়েস্ট ইন্ডিয়ান [[রোহন কানহাই|রোহন কানহাইয়ের]] নাম অনুসরণে। রবার্টের ৫ নাতি রয়েছে। টমাস হল্যান্ড উচ্চ বিদ্যালয়ের ছাত্রাবস্থায় কিলাবেন বে দলের পক্ষে খেলছেন।

খেলা থেকে অবসর নেয়ার পর শৈশবের [[স্মৃতি রোমন্থন]] ও স্থানীয় সাউদার্ন লেকস ক্রিকেট ক্লাবের সাথে জড়িত ছিলেন। এছাড়াও বোলিং কোচের দায়িত্ব পালন করেছেন যা অস্ট্রেলিয়ার বিভিন্ন উচ্চ বিদ্যালয় ও কোচিং ক্লিনিকে প্রয়োগ ঘটিয়েছেন।

[[আন্তর্জাতিক ক্রিকেট]] অঙ্গনে মাঠে অনেক খারাপ আচরণের ঘটনা ঘটলেও হল্যান্ড তার ভদ্র আচরণের জন্য সুপরিচিত ছিলেন।

আগস্ট, ২০১৬ সালে সহধর্মিণীসহ ছুরিকাহত হন ও তাদেরকে লেক ম্যাককুয়ারির হাসপাতালে ভর্তি করা হয়। স্বেচ্ছাসেবী কিউরেটর হিসেবে ক্রিকেটে মাঠ পরিচর্যাকালীন এক পুরুষ ও এক মহিলার চলন্ত মোটরসাইকেল থামানোকে কেন্দ্র করে এ ঘটনা ঘটে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. খেলোয়াড়ী জীবন
titleC. অবসর
titleD. অ্যাশেজ সিরিজ
উত্তর: titleA
পেকুয়া উপজেলার মধ্য-পূর্বাংশে পেকুয়া ইউনিয়নের অবস্থান। পেকুয়া উপজেলা সদর এ ইউনিয়নে অবস্থিত। এ ইউনিয়নের উত্তরে শীলখালী ইউনিয়ন ও বারবাকিয়া ইউনিয়ন; পশ্চিমে মগনামা ইউনিয়ন; দক্ষিণে উজানটিয়া ইউনিয়ন, মাতামুহুরী নদী ও চকরিয়া উপজেলার কোনাখালী ইউনিয়ন ও ভেওলা মানিকচর ইউনিয়ন এবং পূর্বে চকরিয়া উপজেলার বড়ইতলী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. হাট-বাজার
titleC. প্রশাসনিক কাঠামো
titleD. অবস্থান ও সীমানা
উত্তর: titleD
এখানে পড়ার সময়েই তিনি প্রছায়ানটে (যা পরবর্তীতে জলছবি হিসেবে আত্মপ্রকাশ করে) ভর্তি হন। এখানে আরো ছিলেন নুরুল ইসলাম আতিক, অমিতাভ রেজা, গিয়াসউদ্দিন সেলিম, সমীর আহমেদ, তারেক শাহ্‌রিয়ার, মোস্তফা সরয়ার ফারুকী সহ আরো অনেকে। এই তরুণেরা চলচ্চিত্র নির্মাণে আগ্রহী ছিলেন। পরবর্তীতে তিনি নুরুল ইসলাম আতিকের-এর সাথে শিল্প নির্দেশক হিসেবে কাজ করেন। যখন তার বন্ধুরা নাটক নির্মাণ শুরু করেন, তিনিও সেই দিকেই ধাবিত হন।

যদিও তিনি মূলত নাটক নির্মাণ করেছেন, তবুও চলচ্চিত্রের প্রতি তার বরাবরেই আগ্রহ ছিল। তিনি বেশকিছু নাটকে অভিনয় করেছেন। তবে এক্ষেত্রে তিনি অনিয়মিত।


সঠিক অনুচ্ছেদ শিরোনাম কোনটি?
titleA. অন্যান্য ভূমিকা
titleB. চলচ্চিত্র
titleC. নাট্যভুবনে প্রবেশ
titleD. তার কাজ
উত্তর: titleC
২০০৫ সালে ন্যাচারে প্রকাশিত একটি পেপারের মধ্যে এমআইটির পদার্থবিদ ম্যাক্স টেগমার্ক এবং অক্সফোর্ডের দার্শনিক নিক বস্ট্রম তাদের তদন্ত অংশ হিসাবে পৃথিবীর ধ্বংসের প্রাকৃতিক ঝুঁকি হিসাব করে দেখান যে সব ঘটনা থেকে কমপক্ষে ১গিগাইয়ারের মধ্যে পৃথিবীর ধ্বংস হতে পারে একটি রূপান্তরসহ যাতে একটি নিম্ন শূন্যস্থানে যেতে পারে। তারা যুক্তি দেখান যে পর্যবেক্ষক নির্বাচন প্রভাবের কারণে, আমরা শূন্যস্থান ক্ষয় দ্বারা ধ্বংস হবার সম্ভাবনা অবমূল্যায়ন করছি কারণ এই ঘটনা সম্পর্কে কোনো তথ্য আমাদের কাছে শুধুমাত্র তখনি পৌঁছাবে যখন আমরাও ধ্বংসের প্রান্তে থাকব। এই প্রভাব, গামা রশ্মি বিস্ফোরণ, অতি নব তারা এবং হাইপারনোভা, যাদের ফ্রিকোয়েন্সি জানার পর্যাপ্ত ব্যবস্থা আছে থেকে ঝুঁকি মত ঘটনার বিপরীত।

এই কণার পরিমাপে যদি দাড়ায় যে আমাদের মহাবিশ্বের এই ধরনের একটি মেকি শূন্যস্থানে রয়েছে, তাহলে এটা পরোক্ষভাবে-সম্ভাবনা বেশি যে বহু কোটি বছরের মধ্যে যদি বিরত করতে না পারে, তবে একটি প্রকৃত শূন্যস্থানে মূল অংশে পরিণত করা হবে।

এটা এ কারণে যে, যদি স্ট্যান্ডার্ড মডেল সঠিক হয় তবে আমাদের মহাবিশ্বে আমরা যে সব কণা এবং বল দেখে থাকি তাদের অস্তিত্ব অন্তর্নিহিত কোয়ান্টাম ক্ষেত্রের জন্যই আছে। কোয়ান্টাম ক্ষেত্রের স্থায়িত্ব বিভিন্ন ধরনের হতে পারে যেমন 'স্থিতিশীল', 'অস্থির', বা 'স্বল্প-সুস্থিত' (অর্থ, দীর্ঘায়ু কিন্তু "পতন" এ সক্ষম সঠিক পরিস্থিতিতে)। যদি আরো স্থিতিশীল শূন্যস্থান অবস্থা হয় তখন বিদ্যমান কণা এবং বল যে হিসাবে মহাবিশ্বে বর্তমানে রয়েছে তা আর থাকবে না। নতুন কোয়ান্টাম দশার অনুযায়ী তা থেকে বিভিন্ন ধরনের কণা বা বল তৈরি হবে (এবং আকার পাবে)। আমরা যে বিশ্বকে জানি তা এই কণা এবং বলগুলোর উপর নির্ভর করে, তাই যদি এই ঘটনা ঘটে তাহলে আমাদের চারপাশের সবকিছু, ছায়াপথ থেকে অতিপারমাণবিক কণা এবং সব মৌলিক বল থেকে, নতুন মৌলিক কণা এবং বল কাঠামোর মধ্যে পুনর্গঠিত হবে। মহাবিশ্ব তার বর্তমান কাঠামো সব একই কোয়ান্টাম ক্ষেত্রের উপর ভিত্তি করে হারাবে এবং নতুন (সঠিক অবস্থার উপর নির্ভর করে) দ্বারা অধ্যুষিত হবে। মার্চ ২০১৫ সালে একটি সমীক্ষা এআরফিফটিনে প্রকাশ করা হয় যাতে উল্লেখ করা হয় যে শূন্যস্থান ক্ষয় হার ব্ল্যাক হোলের সমান বেড়ে যেতে পারে, যা একটি নিউক্লিয়েশন বীজ হিসাবে কাজ করতে পারে। এই গবেষণায় বলা হয় যে কোন সময় একটি সম্ভাব্য সর্বনাশা শূন্যস্থান ক্ষয় তৈরি হতে পারে আদিম কৃষ্ণবিবরের মাধ্যমে এবং আলোড়ন সৃষ্টি করতে পারে। যদি কণার সংঘর্ষে ছোট কৃষ্ণবিবর উৎপাদন হয় যেমন এলএইচসিতে তৈরি হয়েছিল তা একটি শূন্যস্থান ক্ষয়ের ঘটনা শুরু করতে পারে। তবে লেখক বলেন যে এই কারণে মহাবিশ্ব ধ্বংস হতে নাও পারে কারণ যদি এই ধরনের ছোট কৃষ্ণবিবর সংঘর্ষে তৈরি করা যেতে পারে, তাহলে তারা গ্রহের পৃষ্ঠতলের সঙ্গে মহাজাগতিক বিকিরণ কণার অনেক বেশি অনলস সংঘর্ষে সৃষ্টি হতে পারে। আরো আদিম ছোট কৃষ্ণবিবর রয়েছে যারা আরো আগে শূন্যস্থান ক্ষয় আলোড়ন সৃষ্টি করতে পারত। এর পরিবর্তে তারা প্রমাণ করেন যে এমন কিছু রয়েছে যা শূন্যস্থান ক্ষয় রোধে সাহায্য করছে।

সঠিক অনুচ্ছেদ শিরোনাম কোনটি?
titleA. বুদবুদ নিউক্লিয়েশন
titleB. অস্তিত্বের জন্য হুমকি
titleC. বুদ্বুদ সম্প্রসারণ
titleD. অন্যান্য প্রভাব
উত্তর: titleB
কলুপাহন ‘চরমপন্থী’ ও ‘ভাবপন্থী’দের মিলনের কথা বলেছেন। তিনি দেখেছেন, এই মিলনের বিরোধী মধ্যমক ও যোগাচার শাখাগুলি কিভাবে মিলনের বিরোধিতা করতে গিয়ে বৌদ্ধধর্মের আদি মতবাদের দিকে ফিরতে চেয়েছে। উভয় শাখাই তিব্বত, চীন ও জাপানে টিকে আছে। এগুলির মধ্যে ভারতীয় সংস্কৃতির প্রভাব স্পষ্ট। কিন্তু ভারতে এই শাখাগুলি এবং ‘ভাবপন্থী’ শাখাটি অবলুপ্ত।

সঠিক অনুচ্ছেদ শিরোনাম কোনটি?
titleA. সাধারণ মৌলিক তত্ত্ব
titleB. পারস্পরিক প্রভাব
titleC. গুরুর গুণাবলি
titleD. আত্মা ও ব্রহ্মের স্বরূপ
উত্তর: titleB
আধিকাংশ নির্মাণ তত্ত্বের ভিত্তি হচ্ছে বিশাল আকারের পাথর খন্ড টেনে এনে সেগুলো একটার উপর আরেকটা তুলে পিরামিড নির্মাণ করা হয়েছে। এই মরের বিরুদ্ধে মত হচ্ছে কিভাবে এই বিশালাকার পাথর খন্ডকে বহন করা সম্ভব এবং কোন পদ্ধতিতে একে স্থাপন করা হয়েছে।

পিরামিড নির্মাণকালীন সময়ের প্রকৌশলীগণ এমন কোন উন্নত কৌশল আবিষ্কার করেছিলেন যা তাদের সময়কে অতিক্রম করেছিলো। তারা বালির বদলে অপেক্ষাকৃত সমতল কোন অঞ্চল বেছে নিয়েছিলেন পাথরের ভিত্তি হিসেবে। সতর্কতার সাথে স্থানটি জরীপের পরে প্রথম সারি পাথর বিছিয়ে দেওয়া হয়। তারা আনুভুমিকভাবে একটার উপর একটা পাথর সাজিয়ে পিরামিড নির্মাণ করেন।

গ্রেট পিরামিড অব গিজার ভেতরের পাথরগুলো দ্রুত বয়ে এনে স্থানটির দক্ষিণে আনা হয়। পিরামিডের ভেতরের মসৃণ অংশ ভালো মানের চুনাপাথর দিয়ে নির্মাণ করা হয় যা নীল নদ থেকে আনা হয়। বহিরাংশের এই ব্লক সতর্কতার সাথে কেটে, বজরা দিয়ে নদী পার করে টেনে গিজাতে নির্মাণ স্থানে আনা হয়। শুধুমাত্র কয়েকখানা ব্লক গ্রেট পিরামিডের নিচের অংশে পড়ে থাকে। মধ্যযুগে (৫ম শতক থেকে ১৫তম শতক)কায়রো শহরে ভবন নির্মাণের জন্য বাকি ব্লক গুলো জনসাধারণ নিয়ে যায়।

পিরামিডের গঠন প্রতিসম রাখতে বাইরের পাথরের আবরণ সমান উচ্চতা ও প্রস্থ বিশিষ্ট করা হয়। নির্মাণকালে বাইরের আবরণ ছিলো মসৃণ চুনাপাথর দিয়ে নির্মিত, কালপরিক্রমায় বাড়তি পাথর ক্ষয়ে গেছে।

সঠিক অনুচ্ছেদ শিরোনাম কোনটি?
titleA. নির্মাণ
titleB. পরবর্তী সময়
titleC. রানী ১ম খেন্টকাউসের সমাধি
titleD. শ্রমিকদের' গ্রাম
উত্তর: titleA
লন্ডনের হাইগেটের বাইরন হাউজ স্কুলে হকিংয়ের শিক্ষাজীবন শুরু হয়। তিনি পরবর্তীতে এই স্কুলে পড়াকালীন পড়তে না পারার জন্য স্কুলটির "অগ্রগামী শিক্ষা পদ্ধতি"কে দোষারোপ করেন। ১৯৫০ হকিংদের পরিবার হার্টফোর্ডশায়ারের সেন্ট অ্যালবান্‌সে চলে যায়। ১৯৫০ থেকে ১৯৫৩ সাল পর্যন্ত হকিং কয়েক মাস সেন্ট অ্যালবান্‌সের মেয়েদের স্কুলে পড়েন। সে সময় ১০ বছর বয়স পর্যন্ত ছেলেরা মেয়েদের স্কুলে পড়তে পারতো। পরে সেখান থেকে ছেলেদের স্কুলে চলে যান। স্কুলে তাঁর রেজাল্ট ভালো ছিল বটে তবে অসাধারণ ছিল না।

হকিং হার্টফোর্ডশায়ারের র‍্যাডলেট গ্রামের স্বাধীন স্কুল, র‍্যাডলেট স্কুলে, এক বছর পড়াশুনা করেন, এবং ১৯৫২ সালের সেপ্টেম্বর থেকে হার্টফোর্ডশায়ারের সেন্ট অ্যালবান্‌সের অপর একটি স্বাধীন স্কুল, সেন্ট অ্যালবান্‌স স্কুলে, পড়াশুনা করেন। হকিংয়ের পরিবার শিক্ষায় গুরুত্ব দিতো। হকিংয়ের বাবা চেয়েছিলেন তার পুত্র প্রখ্যাত ওয়েস্টমিনস্টার স্কুলে পড়াশুনা করুক, কিন্তু ১৩ বছর বয়সী হকিং বৃত্তি পরীক্ষার দিন অসুস্থ হয়ে পড়েন। বৃত্তি ছাড়া তাঁর পরিবার ওয়েস্টমিনস্টারে তাঁর পড়াশুনার খরচ চালাতে পারবে না, তাই তিনি সেন্ট অ্যালবান্‌সে রয়ে যান। এর একটি ইতিবাচক দিক ছিল হকিং তাঁর ঘনিষ্ঠ বন্ধুদের সাথে রয়ে যান এবং বোর্ড গেম খেলতেন, আতশবাজি প্রস্তুত করতেন, উড়োজাহাজ ও নৌকার মডেল তৈরি করতেন, এবং খ্রিস্টান ধর্ম ও ইন্দ্রিয় বহির্ভূত অনুভূতি বিষয়ে দীর্ঘ আলোচনা করতেন। স্কুলের শিক্ষকদের মধ্যে গণিত শিক্ষক ডিকরান তাহতার অনুপ্রেরণার কথা হকিং পরবর্তী জীবনে স্মরণ করেন। ১৯৫৮ সাল থেকে তাহতার সাহায্যে তারা ঘড়ির অংশবিশেষ, পুরনো টেলিফোনের সুইচবোর্ড, ও অন্যান্য রিসাইকেল করার উপাদান দিয়ে কম্পিউটার তৈরি করেন। পরবর্তী সময়ে হকিং স্কুলের সঙ্গে তাঁর সম্পর্ক বজায় রাখেন। নিজের নামে স্কুলের চারটি হাউসের একটি ও সহপাঠের লেকচার সিরিজের নাম দেন। স্কুল ম্যাগাজিন “দি অ্যালবানিয়ান”-এ দীর্ঘ সাক্ষাৎকার দেন।

স্কুলে তিনি "আইনস্টাইন" নামে পরিচিত ছিলেন, কিন্তু শুরুর দিকে তার পরীক্ষার ফলাফল তেমন ভালো ছিল না। বিজ্ঞানে হকিংয়ের সহজাত আগ্রহ ছিল। হকিং তার শিক্ষক তাহতার অনুপ্রেরণায় বিশ্ববিদ্যালয়ে গণিত বিষয়ে পড়ার সিদ্ধান্ত নেন। হকিংয়ের বাবার ইচ্ছে ছিল হকিং যেন তার মতো ডাক্তার হয়, কারণ গণিতে স্নাতকদের জন্য খুব বেশি চাকরির সুযোগ ছিল না। এছাড়া তার পিতা তার নিজের কলেজ অক্সফোর্ড বিশ্ববিদ্যালয় কলেজে ভর্তি করাতে চান, কিন্তু যেহেতু সেখানে গণিতের কোর্স পড়ানো হতো না, সেজন্য হকিং পদার্থবিজ্ঞান ও রসায়ন বিষয় নিয়ে পড়ার সিদ্ধান্ত নেন। তার শিক্ষক তাকে পরের বছরের জন্য অপেক্ষা করতে বলেছিলেন, কিন্তু তিনি ১৯৫৯ সালের মার্চে পরীক্ষা দিয়ে বৃত্তি লাভ করেন। সে সময়ে তার আগ্রহের বিষয় ছিল তাপগতিবিদ্যা, আপেক্ষিকতা এবং কোয়ান্টাম বলবিদ্যা।

সঠিক অনুচ্ছেদ শিরোনাম কোনটি?
titleA. স্নাতকোত্তর বছরসমূহ
titleB. কর্মজীবন
titleC. প্রাথমিক ও মাধ্যমিক শিক্ষা
titleD. বিজ্ঞান বনাম দর্শন
উত্তর: titleC
মাহিদেবরান সুলতান সুলতান সুলাইমানের জ্যেষ্ঠ পুত্র এবং ভবিষ্যতে অটোম্যান সিংহাসনে আরোহণের ক্ষেত্রে প্রথম অবস্থানে থাকা শাহজাদা মুস্তাফার মা ছিলেন। তিনি মানিসায় তাঁর ছেলের হারেমে বিশিষ্ট পদে অধিষ্ঠিত ছিলেন। তিনি হুররামের পূর্বে সুলেমানের প্রিয়তম সঙ্গিনী ছিলেন। যখন হুররাম সুলেমানের নতুন প্রিয় সঙ্গিনী এবং পরে বৈধ স্ত্রী হয়ে উঠেন, তখন মাহীদেবরান সুলতান সুলেমানের "প্রথম স্ত্রী" এবং জ্যেষ্ঠ ছেলের মায়ের মর্যাদা ধরে রেখেছিলেন , যদিও তারা কখনও বিবাহ বন্ধনে আবদ্ধ হননি তবুও তিনি স্ত্রীর মর্যাদা পেয়েছিলেন কারণ অটোম্যান প্রথা অনুযায়ী তিনি সুলেমানের "বাস কাদিন" ছিলেন যার অর্থ "প্রধান স্ত্রী", যা হাসেকি সুলতান উপাধি সৃষ্টির আগে এবং পরে একজন সুলতানের প্রিয়তম সঙ্গিনীর জন্য সর্বোচ্চ পদ ছিল। যখন হুররাম সুলতান সুলেমানের বিবাহিতা ও বৈধ স্ত্রী হয়ে উঠে এবং "সুলতান" উপাধি লাভ করে তখন সুলতানের অন্য সব সঙ্গিনীরা "হাতুন" নামক অন্য একটি উপাধি বহন করতে শুরু করে যার অর্থ ছিল "ভদ্রমহিলা"। কিন্তু মাহীদেবরানের ক্ষেত্রে বিষয়টি অন্যভাবে ঘটে কারণ তিনি সুলেমানের অন্য সাধারণ সঙ্গিনীদের মতো ছিলেন না। তিনি অটোম্যান সাম্রাজ্যের তৎকালীন "যুবরাজ" এবং সবচেয়ে যোগ্য উত্তরাধিকারী "শাহজাদা মুস্তাফা"র মা ছিলেন। কিন্তু শাহজাদা মুস্তাফার মৃত্যুর পরে তিনি যুবরাজের মাতার মর্যাদা হারিয়ে ফেলেন।

সঠিক অনুচ্ছেদ শিরোনাম কোনটি?
titleA. উৎপত্তি এবং প্রাথমিক জীবন
titleB. সুলেমানের সাথে জীবনকাল
titleC. শাহজাদা মুস্তাফার প্রাদেশিক নিয়োগপ্রাপ্তি
titleD. উপাধি এবং পদমর্যাদা
উত্তর: titleD
ইসরায়েলিদের যথেষ্ট বাধা সত্ত্বেও পিসিবিএস প্রয়োজনীয় ভোটার নিবন্ধনের ব্যবস্থা করতে সক্ষম হয়। বাধাগুলির মধ্যে মানচিত্র এবং প্রয়োজনীয় তথ্য সরবরাহে দীর্ঘ বিলম্ব অন্তর্ভুক্ত ছিল, কেবলমাত্র হিব্রু নথিগুলির প্রতি জোর দেওয়া হয়; "... তারা জেরুজালেমের বিষয়গুলিকে বাধা দেওয়ার জন্য যথাসাধ্য চেষ্টা করেছিল .."; গাজায়, ছয় টন ভোটার নিবন্ধন কার্ড ইরেজ সংযোগস্থলে রাখা হয়েছিল এবং শেষ পর্যন্ত তাদের "তল্লাশি চৌকির চারপাশে থাকা কংক্রিটের বাধাগুলি হাতে দিয়ে” অপসারণ করতে হয়েছিল।

সঠিক অনুচ্ছেদ শিরোনাম কোনটি?
titleA. পটভূমি
titleB. রাষ্ট্রপতি নির্বাচন
titleC. নির্বাচনের গুরুত্ব
titleD. ইস্রায়েলি বাধা
উত্তর: titleD
ডানহাতি ব্যাটসম্যান জ্যাক সিডল ১৯২২-২৩ মৌসুমেথেকেই ১৯৩৬-৩৭ মৌসুম পর্যন্ত একটানা ১৫ মৌসুম নাটালের পক্ষে খেলেছেন। মাঝে-মধ্যে বোলিংকর্মে অগ্রসর হতেন। এছাড়াও, অনিয়মিতভাবে উইকেট-রক্ষণে গ্লাভস হাতে নিতেন। দক্ষিণ আফ্রিকা দলে উদ্বোধনী ব্যাটসম্যানের ভূমিকায় অবতীর্ণ হতেন জ্যাক সিডল। তবে শুরুরদিকে তেমন সাড়া জাগাতে পারেননি। ১৯২৩-২৪ মৌসুমে প্রথমবারের মতো দক্ষিণ আফ্রিকার পক্ষে খেলার জন্যে আহুত হন ও ইংল্যান্ড গমনের উদ্দেশ্যে প্রস্তুতিমূলক খেলায় অংশ নেন। দ্বিতীয় ইনিংসে ৫৬ রান তুলেছিলেন। ঐ মুহূর্তে এটিই তার ব্যক্তিগত সেরা ইনিংস ছিল। এছাড়াও দলের পক্ষে সর্বোচ্চ ছিল। তাসত্ত্বেও, ঐ সফরের জন্যে তাকে মনোনীত করা হয়নি। পরের কয়েক মৌসুমে তাকে দলে না নেয়ার স্বার্থকতা ফুঁটে উঠে। নাটাল দলের পক্ষে তেমন রান করতে পারছিলেন না। ইনিংস প্রতি গড়ে মাত্র ২০-এর অধিক রান তুলেছিলেন জ্যাক সিডল। কিন্তু, ১৯২৬-২৭ মৌসুমে বর্ডারের বিপক্ষে নিজস্ব প্রথম সেঞ্চুরির সন্ধান পান। দুই খেলার পর অরেঞ্জ ফ্রি স্টেটের বিপক্ষে দূর্দান্ত খেলা উপহার দেন। প্রথম উইকেট জুটিতে জন নিকোলসনের সাথে ৪২৪ রানের জুটি গড়েছিলেন। অদ্যাবধি তাদের ঐ রেকর্ডটি নাটালের পক্ষেসহ দক্ষিণ আফ্রিকান প্রথম-শ্রেণীর ক্রিকেটে টিকে রয়েছে স্ব-মহিমায়। ১৭৪ রান তুলে জ্যাক সিডল আউট হলে এ জুটি ভেঙ্গে যায়; নিকোলসন ২৫২ রানে অপরাজিত থাকেন।

পরের বছর তুলনামূলকভাবে তেমন ভালো খেলা উপহার দেননি। তাসত্ত্বেও অরেঞ্জ ফ্রি স্টেটের বিপক্ষে নিজস্ব দ্বিতীয় সেঞ্চুরি করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অস্ট্রেলিয়ার মুখোমুখি
titleC. ইংল্যান্ড গমন
titleD. অবসর
উত্তর: titleA
কলকাতা মাদ্রাসা প্রতিষ্ঠা করেন ওয়ারেন হেস্টিংস (ব্রিটিশ গভর্নর ১৭৭২-৮৫)। প্রতিষ্ঠাকাল ১৭৮১; মতান্তরে, ১৭৮০। প্রথম দেড় বছর প্রতিষ্ঠানটি নিজস্ব খরচে চালান হেস্টিংস। তারপর ইস্ট ইন্ডিয়া কোম্পানি পরিচালিত বাংলা সরকার এটি পৃষ্ঠপোষকতা শুরু করে। কলকাতার বউবাজার অঞ্চলের বৈঠকখানায় এই কলেজের সূত্রপাত। পরে তালতলায় এর বর্তমান ঠিকানায় প্রতিষ্ঠানটি স্থানান্তরিত হয়।

ঊনবিংশ শতাব্দীর প্রথমার্ধে মাদ্রাসায় আর্থিক সংকট দেখা দিলে ১৮১৯ সালে কোম্পানি ক্যাপ্টেন এরোন নামে এক অবসরপ্রাপ্ত ব্রিটিশ সেনা আধিকারিককে নিয়োগ করেন মাদ্রাসা ম্যানেজমেন্ট কমিটির রাজস্ব বোর্ডকে সহায়তা করার জন্য। ১৮৫০ সালে আর্থিক ও প্রশাসনিক ব্যবস্থাপনায় গুরুতর সংকট দেখা দিলে অ্যালোয়েস স্প্রাঞ্জার নামে অপর এক ইউরোপীয়কে মাদ্রাসার শীর্ষে স্থাপন করা হয়।

প্রথম দিকে এই কলেজে আইন, জ্যোতির্বিদ্যা, যুক্তিবিজ্ঞান, দর্শন, পাটিগণিত, জ্যামিতি, ছন্দবিজ্ঞান, ব্যাকরণ, ধর্মতত্ত্ব ইত্যাদি পড়ানো হত। ১৮২৭ সালে চিকিৎসাবিজ্ঞানের অধ্যাপক পি ব্রেটন এই কলেজে একটি মেডিক্যাল ক্লাস শুরু করেন। ১৮৩৬ সালে কলকাতা মেডিক্যাল কলেজ প্রতিষ্ঠা পর্যন্ত এই ক্লাস এই কলেজেই নেওয়া হত।

১৯২৭ সালটি বাংলার মুসলমান সমাজের শিক্ষার ইতিহাসে অত্যন্ত গুরুত্বপূর্ণ। এই বছরই অন্যান্য মাদ্রাসার সঙ্গে কলকাতা মাদ্রাসাতেও আলিম, ফাজিল, কালিম, মুমতাজুল মুহাদ্দেসিন প্রভৃতি শিক্ষাক্রমের সূচনা ঘটে।

সঠিক অনুচ্ছেদ শিরোনাম কোনটি?
titleA. বিজনেস স্টাডিজ অনুষদ বিভাগ সমূহ
titleB. ইতিহাস
titleC. ক্যাম্পাস
titleD. লাইব্রেরি
উত্তর: titleB
২০০৬ এবং ২০০১ সালে বিধানসভা নির্বাচনে, সিপিআই (এম) এর 
শুভেন্দু চৌধুরী মালদহ (এসসি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের ভূপেন্দ্র নাথ হালদার এবং তৃণমূল কংগ্রেসের ফনীভূষণ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের ফণীভূষণ রায় সিপিআই (এম) -এর শুভেন্দু চৌধুরীকে পরাজিত করেন। ১৯৯১ এবং ১৯৮৭ সালে সিপিআই (এম) -এর শুভেন্দু চৌধুরী কংগ্রেসের ফণীভূষণ রায়কে পরাজিত করেন। ১৯৮২ সালে কংগ্রেসের ফণীভূষণ রায় সিপিআই (এম) -এর শুভেন্দু চৌধুরীকে পরাজিত করেন। ১৯৭৭ সালে সিপিআই (এম) -এর শুভেন্দু চৌধুরী কংগ্রেসের ফণীভূষণ রায়কে পরাজিত করেন।
সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. ২০১১
titleC. ১৯৫১-১৯৭২
titleD. নির্বাচনী ফলাফল
উত্তর: titleA